Vildu ekki aðstoð svarts læknis
Læknir sem var um borð í farþegaþotu þegar einn farþeginn missti meðvitund, segir að hjálp sín hafi ekki verið þegin við að sinna sjúklingnum. Skýringuna segir læknirinn þá að hann er ungur, svartur og kvenkyns.
Kvensjúkdómalæknirinn Tamika Cross var farþegi í morgunflugi Delta-flugfélagsins frá Detroit til Minneapolis fyrir nokkrum dögum. Kona sem sat tveimur sætaröðum fyrir framan hana hrópaði skyndilega að eiginmaður sinn væri meðvitundarlaus. Flugliðar auglýstu þá í kallkerfi vélarinnar hvort að læknir væri um borð.
Cross segist þegar í stað hafa boðist til að hjálpa. "Ég rétti upp hönd til að ná athygli flugfreyjunnar. Hún kom og sagði við mig: "Ó nei elskan, settu höndina niður"," skrifar Cross um atvikið á Facebook. Færslu hennar hefur verið deilt um 50 þúsund sinnum.
Cross segir að flugfreyjan hafi sagt að þau væru að leita að "alvöru" lækni eða hjúkrunarfræðingi.
Flugliðarnir auglýstu svo í annað sinn eftir lækni og þá sagðist Cross hafa ítrekað að hún væri tilbúin að aðstoða. Sama flugfreyja kom til hennar og bað hana að sýna skírteini til að sanna að hún væri læknir.
Cross segir í samtali við CNN að hún hafi ekki verið með nein skilríki meðferðis til að sanna læknismenntun sína. Á meðan þetta gekk á hafi maðurinn verið í þörf fyrir læknisaðstoð. Hún segir að svo hafi hvítur maður komið til flugfreyjunnar og sagst vera læknir. Flugfreyjan sagði þá við Cross að þau þyrftu ekki hennar aðstoð, maðurinn væri læknir og gæti sannað það.
Í yfirlýsingu frá Delta segir að ásakanir um mismunun séu alltaf teknar alvarlega. Því verði málið rannsakað til hlítar. Í yfirlýsingunni kemur fram að þrír farþegar hafi boðið fram hjálp sína en aðeins einn hafi getað sýnt fram á að hann væri læknismenntaður.
Delta segir að flugliðarnir eigi að reyna að fá sannanir fyrir því að fólk sem sinni veikum farþegum um borð séu með menntun á sviði læknavísinda. Er þeim m.a. uppálagt að biðja um nafnspjald þar sem slíkar upplýsingar gætu komið fram. Sé slíkt ekki fyrir hendi verði þeir að nota dómgreind sína.
Í samtali við CNN segist Cross ekki vita hvers vegna flugfreyjan hafnaði aðstoð hennar. Í færslunni sem hún skrifaði á Facebook segist hún tilheyra tveimur minnihlutahópum: Hún er svört og hún er kona. Þá sé hún ung. Cross segist ekki vilja að flugfreyjan missi starfið sitt. "Fólk gerir mistök, við gerum öll mistök."
Læknir sem var um borð í farþegaþotu þegar einn farþeginn missti meðvitund, segir að hjálp sín hafi ekki verið þegin við að sinna sjúklingnum.
Skýringuna segir læknirinn þá að hann er ungur, svartur og kvenkyns.
Kvensjúkdómalæknirinn Tamika Cross var farþegi í morgunflugi Delta-flugfélagsins frá Detroit til Minneapolis fyrir nokkrum dögum.
Cross segir að flugfreyjan hafi sagt að þau væru að leita að "alvöru" lækni eða hjúkrunarfræðingi.
Hún segir að svo hafi hvítur maður komið til flugfreyjunnar og sagst vera læknir.
Flugfreyjan sagði þá við Cross að þau þyrftu ekki hennar aðstoð, maðurinn væri læknir og gæti sannað það.